Halálcsúszda

Amerikában elmentünk egy vízi parkba, ahol mindenféle vízi csúszdák

és zuhatagok voltak. Kipróbáltuk mindegyiket, a lényeg az volt,

hogy mindenki vizes legyen.

Sorba mentünk a lehetőségeken, míg egyszer csak meg nem láttam

egy félelmetesen magas építményt a távolban. Kiderült, az volt

a „halálcsúszda”.

Szabadeséssel esett a csúszdázó, majd úgy volt meghajlítva a

csúszda íve, hogy egyszer csak a háta elérje, majd szépen landolt,

és a végén a vízbe érkezett, ami lefékezte.

Először, amikor felmentem, nem hittem a szememnek, iszonyatosan

magasan voltam. Többen visszafordultak, amikor meglátták

a mélységet, de én elhatároztam, hogy vissza nem fordulok! Egy

ember segített az indulóknak biztonságosan elhelyezkedni, azután

zsupsz, le a mélybe. Nem is láttad, hova ugrasz, mert kilencven

fokos volt a vályú.

Amikor leértem, észrevettem, hogy rengeteg ember várta lent az

érkezőket, de főleg lányok, mert a férfi lecsúszóknak a nadrágja felcsúszott

szinte a nyakukba, és mindenük kint volt.

Hatszor csúsztam le.